Rikunarita-ORG/Wikinium huggingface dataset:
# Año

Un **año** es un forma de medi tiempo. Na calendario gregoriano, un año dura 365 maga dia, pero maga algun año dura 366. Un año que dura 366 año es un año bisiesto.
# El filibusterismo

**EL Filibusterismo** es el segundo novela de José P. Rizal y es el continuacion del su novela Noli Me Tangere. Si Rizal ya empeza escribi con este novela del Octubre de año 1887 y mientras ele ta practica con su profesion de medicina na Calamba. Na London del año (1888), ele ya hace maga cuantos cambios con este novela particularmente na estructura y na maga capitulo. Duespes, si Rizal ya continua escribi mas de maga capitulo na París y Madrid. El manuscrito del novela ya acaba del 29 de Marso del año 1891 na Biarritz.

## Resumen

El libro ta trata sobre con el llegada del primera personaje del novela Noli Me Tangere, Crisóstomo Ibarra, como el rico y famoso Simoun Jeweler. Desilusionado na maga abuso del maga Español, si Ibarra ya desecha pacifismo y ya volve na Filipinas para principia revolucion violente. Si Basilió, de Noli me Tangere, ya ayuda con Ibarra detonar un bomba na un reunion na pueblo. Este situacion amo el principio del revolucion. No obstante, si Basilio ya puede nota con Isagani como un amigo de conspiracion. Despues de un alerto estaba con su amor que na edificio, si Isagani ya lleva con el bomba na rio, ya detona con el explocion y ya hace para con el revolucion. Si Simon, despues, ya toma veneno y ya hace fin del su vida junto con el un padre florentino quien ya oi con su confesion ya asegura con ele que el esperanza es no perdido. Despues del muerte de Simoun, el padre ya tira con el maga joya na mar con esperanza que tiene dia hay puede encontra con estos que hay servi buen intencion.

## Importancia

El maga escolar y historiador ta interpretá con el novela como un alegoría del lucha interno (dilema mental) que ta apadecé Si Rizal con su esperanza de ganar pacificamente el independencia Filipino. Algunos ya habla que el estilo y contenido de esté naración amo ta representá el debate entre el maga opuesto parte del mismo naración. Mucho maga critico ta cré que el muerte de Simoun y el quema di Padre Florentino ta afirmá el creencia del autor como un aspiración pacífico para independencia del país.

## Maga Enlace Externo

* El Filibusterismo (En inglés) Proyecto Gutenberg
# Noli Me Tangere

El **Noli Me Tangere** es el primero novela de Jose Rizal que ya publica del año 1887 na Europa cuando ele 26 años. Este titulo es en lenguaje Latino y quiere decir, "No agarra conmigo."

Si Rizal ya saca con este maga palabra desde Biblia na capitulo 20 y versiculo 17 na libre de Juan donde si Jesus despues su resureccion ya evita con el palpacion de Maria Magdalena. Este novela ya inspira un significante papel na consolidacion de nacionalismo Filipino; masquen si Rizal ya pedi lang un medio para obtene directa representacion na gobierno Español, el maga autor del revolucion ya saca ventaje con sus ideas.

El novela escribido na lenguaje Español, el mayoria lenguaje del tiempo. Si Rizal ya principia escribi con el novela na Madrid; por media de su escribida, si Rizal ya cambia na Paris y despues na Berlin, Alemaña donde ya concluyi el escribida del novela. Si Vicente Blasco Ibáñez, un popular escritor ya volunta su servicio para revisa con maga menor error del novela.

El novela ya crea mucho controversia na cuantos dia lang despues este ya volve na Las Filipinas y el governor general del tiempo Earthly Emilio y Perinat ya recibi con el novela na Palacio de Malacañang para informa con todos que el novela considerando como un subversivo material.
# Mes

## Los maga mese na los maga calendario Juliano y Gregoriano

El Calendario gregoriano, como el Calendario juliano enantes fue éle, tiene doce meses:

* Enero, con 31 dias
* Febrero, con 28 dias o 29 na año bisiesto
* Marso, con 31 dias
* Abril, con 30 dias
* Mayo, con 31 dias
* Junio, con 30 dias
* Julio, con 31 dias
* Agosto, con 31 dias
* Septiembre, con 30 dias
* Octubre, con 31 dias
* Noviembre, con 30 dias
* Disiembre, con 31 dias

Plantilla:Unidadtiempo
# Calendario

El **calendario** ay un sistema de organizacion el dia por social, religioso, comercial o administrativo que se utiliza na la mayor parte del mundo occidental. Contiene nombre de periodo de tiempo en dias, semanas, meses y años.